ai4bharat/Pralekha huggingface dataset:
குறு சிறு மற்றும் நடுத்தர தொழில் துறை அமைச்சகம்
இந்தியாவை தற்சாற்படையச் செய்யும் நோக்கில் ஊதுவத்தித் தயாரிப்புக்கான ஆதரவை இந்திய அரசு பன்மடங்கு அதிகரித்துள்ளது
4 செப்டம்பர் 2020 அன்று புதிய வழிகாட்டுதல்களை வெளியிட்டிருப்பதன் மூலம் ஊதுவத்தித் தயாரிப்பில் ஈடுபட்டுள்ளவர்கள் மற்றும் ஊதுவத்தித் தொழிலுக்குமான ஆதரவை மத்திய சிறு, குறு மற்றும் நடுத்தரத் தொழில் நிறுவனங்கள் அமைச்சகம் மேலும் விரிவுபடுத்தியுள்ளது.
200 தானியங்கி ஊதுவத்தித் தயாரிப்பு இயந்திரங்களை வழங்க ஏற்கனவே முடிவெடுத்திருந்த நிலையில் 400 தானியங்கி அகர்பத்தித் தயாரிப்பு இயந்திரங்களை வழங்க தற்போது முடிவெடுக்கப்பட்டுள்ளது.
ஸ்பூர்த்தி திட்டத்தின் கீழ் ரூபாய் 50 கோடி செலவில் 10 குழுமங்கள்அமைக்கப்படும். இதன் மூலம் 5 ஆயிரம் கலைஞர்கள் பலன் அடைவார்கள். இயந்திரத் தயாரிப்பை மேம்படுத்தவும், பொருள்களில் புதுமைகளைப் புகுத்துவதை ஊக்குவிக்கவும் இரண்டு சிறப்பு மையங்கள் அமைக்கப்படும்.
கையால் ஊதுபத்தித் தயாரிக்கும் கலைஞர்களுக்கும், இடம்பெயர்ந்த தொழிலாளர்களுக்கும் முன்னுரிமை அளிக்கப்படும். ரூபாய் 2.66 கோடி மதிப்பில் செயல்படுத்தப்பட இருந்த திட்டத்தின் மொத்த மதிப்பு தற்போது ரூபாய் 55 கோடியாக அதிகரிக்கப்பட்டுள்ளது. காதி மற்றும் கிராமத் தொழில்கள் ஆணையம் இதை செயல்படுத்தும்.
மேலும் விவரங்களுக்கு, இந்தச் செய்திக் குறிப்பை ஆங்கிலத்தில் இங்கே படிக்கவும்
https://pib.gov.in/PressReleseDetailm.aspx?PRID=1651736
(
பாதுகாப்பு அமைச்சகம்
பாதுகாப்புத் துறையில் அன்னிய நேரடி முதலீடு
2014-ம் ஆண்டுக்குப் பின்னர், பாதுகாப்பு துறையில், இதுவரை ரூ.1561 கோடிக்கும் மேலாக அன்னிய நேரடி முதலீடுகள் வந்துள்ளதாகவும், 37 நிறுவனங்கள் இந்தப் பிரிவில் செயல்பட்டு வருவதாகவும் மத்திய அரசு தெரிவித்துள்ளது.
2001 ஆம் ஆண்டு மே மாதம் பாதுகாப்புத் தொழில் பிரிவில் தனியார் நிறுவனங்கள் சேர்வதற்கு அனுமதி அளிக்கப்பட்டது. அதன் பின்னர் உலகின் பல்வேறு நிறுவனங்கள் நவீன தொழில்நுட்பங்களுடன் இந்தியாவில் தங்களது உற்பத்திப் பிரிவை இந்திய நிறுவனங்களின் கூட்டுறவுடன் தொடங்கின. இதன் மூலம் வேலைவாய்ப்பு உருவானதுடன் அன்னிய செலாவணி சேமிக்கப்பட்டது. உள்நாட்டு தயாரிப்பும் அதிகரித்தது.
அன்னிய நேரடி முதலீட்டுக் கொள்கையில் அவ்வப்போது மாற்றங்கள் செய்யப்பட்டு வருகின்றன. முதலீட்டுக்கு உகந்த சூழலை ஏற்படுத்தவும், நாட்டின் முதலீடுகளை பெருமளவில் ஈர்ப்பதற்கு தடையாக இருக்கும் கொள்கை அளவிலான இடையூறுகளை களைவதையும் இது நோக்கமாக கொண்டுள்ளது.
இத்தகவலை மாநிலங்களவையில் எழுத்து மூலம் அளித்த பதிலில் பாதுகாப்புத் துறை இணையமைச்சர் திரு.ஸ்ரீபத் நாயக் தெரிவித்துள்ளார்.
மத்திய அமைச்சரவை
போபாலில் மெட்ரோ ரயில் இணைப்பு வசதி
போபால் மெட்ரோ ரயில் திட்டத்திற்கான இரண்டு வழித்தடங்கள் அமைக்க மத்திய அமைச்சரவை ஒப்புதல்
 கரோன்ட் வட்டத்திலிருந்து எய்ம்ஸ்வரை  பத்படா சதுக்கத்திலிருந்து ரத்னகிரி திர்ஹாவரை
பிரதமர் திரு நரேந்திர மோடி தலைமையில் புதுதில்லியில் இன்று கூடிய மத்திய அமைச்சரவைக் கூட்டத்தில் போபால் நகரில் மெட்ரோ ரயில் திட்டத்தில் இரண்டு வழித்தடங்கள் 27.87 கி.மீ தூரம் வரை அமைக்கும் திட்டத்திற்கு ஒப்புதல் வழங்கப்பட்டது. கரோன்ட் வட்டத்திலிருந்து எய்ம்ஸ்வரை , பத்படா சதுக்கத்திலிருந்து ரத்னகிரி திராஹாவரை  போபாலில் இவை இரண்டும் முக்கிய பொது இடங்களையும், நெருக்கமான பகுதிகளையும் இணைக்க உதவும்.
விவரம்:
இந்தத் திட்டத்தின் மதிப்பீட்டுச் செலவு ரூ.6,941.40 கோடியாகும். இந்தத் திட்டம் 4 ஆண்டுகளில் முழுமைபெறும்.
கரோன்ட் என்ற இடத்திலிருந்து எய்ம்ஸ் வழித்தடம் வரையிலான நீளம் 14.99கி.மீ, இவற்றில் பெரும்பகுதி சாலையின் மேலும், ஒரு பகுதி பூமிக்கடியிலும் அமைக்கப்படும்.  இவை 16 ரயில் நிலையங்களை கொண்டதாக அமையும்.
பத்படா பகுதியிலிருந்து ரத்னகிரி திர்ஹாவரை வழித்தடத்தின் நீளம் 12.99 கி.மீ. ஆகும். இந்தப் பாதை 14 ரயில் நிலையங்களை கொண்டதாக அமையும்.
பயன்கள்:
போபாலில் உள்ள 23 லட்ச மக்கள் போபால் மெட்ரோ ரயில் திட்டத்தின் மூலம் நேரடியாகவும், மறைமுகமாகவும் பயன்பெறுவர்.
மெட்ரோ ரயில் போக்குவரத்து அப்பகுதியில் குடியிருப்பவர்களுக்கும், பயணிகளுக்கும், தொழிற்சாலை பணியாளர்களுக்கும், மற்றும் சுற்றுலாப் பயணிகளுக்கும் பெரிதும் பயன்படும்.
இந்தத் திட்டத்தை நிறைவேற்றுவதற்காக மத்திய பிரதேச மெட்ரோ ரயில் போக்குவரத்து நிறுவனம் என்ற அமைப்பு தொடங்கப்படுகிறது.
போபால் மெட்ரோ ரயில் போக்குவரத்துத் திட்டத்திற்கான செலவில் ஒரு பகுதியை மத்திய அரசும், மற்றொரு பகுதியை மத்திய பிரதேச அரசும் சமஅளவில் ஏற்கும். மேலும் ஐரோப்பிய முதலீட்டு வங்கியிடமிருந்து ஒரு பகுதி இந்தத் திட்டத்திற்கு கடனாக பெறப்படும்.
மெட்ரோ ரயில் திட்ட வழித்தடப் பகுதிகளில் அமைந்துள்ள குடியிருப்புகள் இதன் மூலம் அதிக அளவில் பயன்பெறும். இந்த பகுதியில் வசிப்பவர்கள் போபாலிலிருந்து நகரின் பல்வேறு பகுதிகளுக்கு ரயில் மூலம் எளிதாக பயணிக்கமுடியும்.
திறன் மேம்பாடு மற்றும் தொழில் முனைவோர் அமைச்சகம்
குவாஹத்தியில் நாளை நடைபெறும் மந்தன் வடகிழக்கு பிராந்திய திறன் மற்றும் தொழில்முனைவோர் மாநாடு 2023-ல் மத்திய திறன்கள் மேம்பாடு மற்றும் தொழில்முனைவோர் துறை இணை அமைச்சர் திரு ராஜீவ் சந்திரசேகர் பங்கேற்கிறார்
மத்திய திறன் மேம்பாடு, தொழில்முனைவோர், மின்னணு மற்றும் தகவல் தொழில்நுட்பத் துறை இணையமைச்சர் திரு ராஜீவ் சந்திரசேகர் நாளை குவாஹத்தியில் "மந்தன் - வடகிழக்கு திறன்கள் மற்றும் தொழில்முனைவோர் மாநாடு 2023"இல் பங்கேற்கிறார். திறன் மேம்பாடு மற்றும் தொழில்முனைவோர் அமைச்சகத்தால் ஏற்பாடு செய்யப்பட்டுள்ள இந்த உச்சிமாநாட்டில், இந்திய தொழில்முனைவோர் நிறுவனம் மற்றும் ஐஐடி குவாஹத்தி ஆகியவற்றுக்கு இடையிலான உத்தி கூட்டாண்மையின் கீழ் குடியிருப்புகளில் திறன் பயிற்சி திட்டங்களை அறிமுகப்படுத்துவது அடங்கும். இத்திட்டத்தின் கீழ் பழங்குடியின பயனாளிகளால் உருவாக்கப்பட்ட சிறுதானியப் பொருட்களும் அறிமுகப்படுத்தப்படும் .
வடகிழக்கு மாநிலங்களைச் சேர்ந்த தொழில் முனைவோர், மற்றும் கைவினைஞர்களின் மூன்று நாள் கண்காட்சியின் தொடக்கமாகவும், வெற்றிகரமான தொழில்முனைவோருக்கு விருதுகள் மற்றும் அங்கீகாரங்கள் வழங்கப்படவும் இந்த மாநாடு நடைபெறுகிறது.
வடகிழக்குப் பிராந்தியத்தில் தொழில் முனைவோர் சூழலை மேம்படுத்த அரசு எடுத்துள்ள நடவடிக்கைகள் குறித்து மத்திய இணையமைச்சர் திரு ராஜீவ் சந்திரசேகர் எடுத்துரைப்பார்.
இப்பகுதியைச் சேர்ந்த இளைஞர்களுக்காக வடிவமைக்கப்பட்ட சிறப்புத் திறன் மேம்பாட்டுத் திட்டங்கள் குறித்தும் அவர் விளக்கவுள்ளார்.
பிரதமர் திரு. நரேந்திர மோடியின் தலைமையின் கீழ், வடகிழக்கு பிராந்தியத்தில் உள்ள மத்திய மற்றும் மாநில அரசுகள் இளைஞர்களுக்கான திறன் மேம்பாடு மற்றும் பயிற்சி முன்முயற்சிகளை உருவாக்க இடைவிடாது பாடுபட்டு வருகின்றன.
மத்திய கல்வி மற்றும் திறன் மேம்பாடு மற்றும் தொழில்முனைவோர் அமைச்சர் திரு தர்மேந்திர பிரதான் மற்றும் வடகிழக்கு பிராந்தியத்தின் கலாச்சாரம், சுற்றுலா மற்றும் மேம்பாட்டு அமைச்சர் திரு ஜி கிஷன் ரெட்டி ஆகியோருடன் மத்திய இணை அமைச்சர் திரு ராஜீவ் சந்திரசேகர், 'வாழ்க்கையை மாற்றியமைத்தல், எதிர்காலத்தை உருவாக்குதல்: வடகிழக்கில் திறன் மேம்பாடு மற்றும் தொழில்முனைவோர்' என்ற சிறப்பு முயற்சியைத் 2023, ஆகஸ்ட் மாதத்தில் தொடங்கினார். இதன் மூலம் ரூ.360 கோடி மதிப்பிலான பணிகள் மூலம் 2.5 லட்சம் இளைஞர்கள் பயனடைவார்கள் என்று எதிர்பார்க்கப்படுகிறது.
நுகர்வோர் நலன், உணவு மற்றும் பொது விநியோகம் அமைச்சகம்
ஜனவரி 1, 2023 அன்று தொடங்கப்பட்ட புதிய ஒருங்கிணைந்த உணவுப்பாதுகாப்பு திட்டத்திற்கு பிரதமரின் ஏழைகள் நல உணவுப் பாதுகாப்பு திட்டம் என்று மத்திய அரசு பெயரிட்டுள்ளது
ஜனவரி 1,2023 முதல் ஏழைகள் நல உணவுத் திட்டம் மற்றும் முன்னுரிமை குடும்ப பயனாளிகள் திட்டத்திற்கு இலவச உணவு தானியங்கள் வழங்குவதற்கு புதிய ஒருங்கிணைந்த உணவுப் பாதுகாப்பு திட்டத்திற்கு பிரதமர் திரு நரேந்திர மோடி தலைமையிலான அமைச்சரவை ஒப்புதல் வழங்கியது. புதிய திட்டத்திற்கு பிரதமரின் ஏழைகள் நல உணவுப் பாதுகாப்பு திட்டம் என்று பெயரிடப்பட்டுள்ளது. ஜனவரி 1, 2023 முதல் அமல்படுத்தப்பட்ட இத்திட்டத்தின் மூலம் 80 கோடிக்கும் மேற்பட்ட ஏழை மக்கள் பயனடைந்து வருகின்றனர்.
இத்திட்டத்தை முறையாக செயல்படுத்துவதற்காக உணவு மற்றும் பொது விநியோகத்துறை மற்றும் இந்திய உணவுக்கழக அதிகாரிகள் மாநில அரசு அதிகாரிகளுடன் வழக்கமாக விவாதித்து வருகின்றனர்.
இத்திட்டத்திற்காக 2023-ல் மத்திய அரசு 2 லட்சம் கோடி ரூபாய்க்கு மேல் செலவிடவுள்ளது.
நுகர்வோர் நலன், உணவு மற்றும் பொது விநியோகம் அமைச்சகம்
நுகர்வோர் அமைப்புகள் மற்றும் அரசு சாரா தொண்டு நிறுவனங்கள் பங்கேற்பு மூலம் தரமேம்பாட்டு நடவடிக்கைகளில் இந்திய தர நிர்ணய அமைவனம் கவனம் செலுத்துகிறது
விடுதலைப் பெருவிழாவின் சிறப்பு வார விழாக் கொண்டாட்டத்தின் ஒரு பகுதியாக நுகர்வோர் அமைப்புகள் மற்றும் அரசு சாரா தொண்டு நிறுவனங்கள் மூலம் தர மேம்பாட்டு நடவடிக்கைகளில் இந்திய தர நிர்ணய அமைவனம் என்ற தலைப்பில் இந்திய தர நிர்ணய அமைவனத்தின் தலைமையிடத்தில் இணைய தளக் கருத்தரங்கு நடைபெற்றது.
இதைத் தொடங்கி வைத்துப் பேசிய பிஐஎஸ் தலைமை இயக்குநர் திரு பிரமோத் குமார் திவாரி, உலகின் பல்வேறு பகுதிகளில் உள்ள நுகர்வோர் அமைப்புகளின் நடவடிக்கைகள் குறித்தும், தரத்தை மேம்படுத்துவதில் அவை பங்காற்றும் முக்கியத்துவம் குறித்தும் விளக்கினார். அரசு மற்றும் நுகர்வோருக்கு இடையே நுகர்வோர் அமைப்புகள் மற்றும் அரசு சாராத் தொண்டு நிறுவனங்கள் எவ்வாறு இணைப்புப் பாலமாக செயல்படுகின்றன என்று அவர் விவரித்தார்.
இந்த இணைய தளக் கருத்தரங்கில் நாடுமுழுவதிலும் இருந்து 200 க்கும் மேற்பட்ட நுகர்வோர் அமைப்புகள் மற்றும் அரசு சாராத் தொண்டு நிறுவனப் பிரதிநிதிகள் கலந்துகொண்டனர்.
இந்திய தர நிர்ணய அமைவனம் அண்மையில் உருவாக்கிய நுகர்வோர் பங்கேற்பு இணைய தளம் குறித்து இக்கூட்டத்தில் விவரிக்கப்பட்டது. இந்தியத் தர நிர்ணய அமைவனத்தின் முன்னெடுப்பு நடவடிக்கைகளை நுகர்வோர் அமைப்புகள் மற்றும் அரசு சாரா தொண்டு நிறுவனங்களைச் சேர்ந்த பிரதிநிதிகள் வரவேற்றனர்.
மேலும் விவரங்களுக்கு இந்த ஆங்கிலக் குறிப்பைக் காணவும்.
https://pib.gov.in/PressReleasePage.aspx?PRID=1807257
ஆயுஷ்
21-ஆம் நூற்றாண்டின் இயற்கை மருத்துவத்திற்கான மையமாக பூனேவில் நிசர்க் கிராம் வளாகம் : ஆயுஷ் அமைச்சகம்
பூனேவுக்கு அருகில் உள்ள உருளி கன்ச்சன் கிராமத்தில் ‘நிசர்க் உப்ச்சார்’ ஆசிரமத்தில் 1946-ஆம் ஆண்டு மகாத்மா காந்தி நடத்திய புகழ் பெற்ற இயற்கை மருத்துவ முகாமை நினைவுபடுத்தும் விதமாக, புனேவில் அமையவுள்ள தேசிய இயற்கை மருத்துவ நிறுவனத்தின் புதிய வளாகம் நிசர்க் கிராம் என்று அழைக்கப்படும்.
பாபு பவனில் உள்ள தேசிய இயற்கை மருத்துவ நிறுவனத்தின் தற்போதைய வளாகத்தில் இருந்து 15 கிலோமீட்டர் தொலைவில் இருக்கும் இந்த புதிய நிறுவனம், எதிர்காலத்துக்குத் தயாராக இருக்கும் வகையில் உருவாக்கப்படுகிறது.
21-ஆம் நூற்றாண்டின் இயற்கை மருத்துவத்திற்கான மையமாக விளங்கவுள்ள இந்த வளாகத்தில் கற்பிக்கப்படவுள்ள இயற்கை மருத்துவ படிப்புகளின் பாடத்திட்டங்களில் பல்வேறு புதுமையான விஷயங்கள் புகுத்தப்படும்.
இயற்கை மருத்துவம், அதை சார்ந்த துறைகளில் இளநிலை, முதுநிலை படிப்புகள் நிசர்க் கிராமில் கற்பிக்கப்படும். இதற்காக, இந்தியாவிலும், வெளிநாடுகளிலும் வழங்கப்பட்டு வரும் இயற்கை மருத்துவப் படிப்புகளை தேசிய இயற்கை மருத்துவ நிறுவனம் ஆய்வு செய்து வருகிறது.
இது வரை இல்லாத வகையில் மருத்துவப் படிப்புகள் நிசர்க் கிராமில் கற்பிக்கப்படுவதன் மூலம் நாட்டின் இயற்கை மருத்துவக் கல்வியும், யோகா கல்வியும் மேலும் வலுவடையும் என்று எதிர்பார்க்கப்படுகிறது.
மேலும் விவரங்களுக்கு, இந்த ஆங்கில செய்திக் குறிப்பைப் படிக்கவும்
https://pib.gov.in/PressReleasePage.aspx?PRID=1678010
பிரதமர் அலுவலகம்
தியோகர் விமான நிலைய துவக்க விழாவில் பிரதமரின் உரை
ஜார்க்கண்ட் மாநில ஆளுநர் திரு ரமேஷ் பெய்ஸ் அவர்களே, முதலமைச்சர் திரு ஹேமந்த் சோரன் அவர்களே, மத்திய அமைச்சர் திரு ஜோதிராதித்ய சிந்தியா அவர்களே, ஜார்க்கண்ட் மாநில அமைச்சர்களே, நாடாளுமன்ற உறுப்பினர் திரு நிஷிகந்த் அவர்களே, நாடாளுமன்ற, சட்டமன்ற உறுப்பினர்களே, தாய்மார்களே, அன்பர்களே,
பாபா வைத்தியநாதின் ஆசியுடன், இன்று சுமார் ரூ. 16,000 கோடி மதிப்பிலான திட்டங்கள் துவக்கி வைக்கப்பட்டு, அடிக்கல் நாட்டப்பட்டுள்ளன. இதன் மூலம் ஜார்க்கண்ட் மாநிலத்தின் நவீன இணைப்பு, எரிசக்தி, சுகாதாரம், நம்பிக்கை மற்றும் சுற்றுலா வளர்ச்சி அடையும்.
நண்பர்களே,
இந்தத் திட்டங்களால் ஜார்க்கண்ட் மாநிலத்தின் லட்சக்கணக்கான மக்களின் வாழ்வு எளிதாக்கப்படுவதுடன் வர்த்தகம், வணிகம், சுற்றுலா, தொழில் மற்றும் சுய தொழிலில் ஏராளமான புதிய வாய்ப்புகள் உருவாக்கப்படும். இந்தத் திட்டங்கள் ஜார்க்கண்டில் துவக்கப்பட்டாலும், பிகார் மற்றும் மேற்கு வங்கத்தின் பல்வேறு பகுதிகளும் இதனால் நேரடியாகப் பயனடையும்.
நண்பர்களே,
மாநில வளர்ச்சியின் மூலம் நாட்டின் மேம்பாடு என்ற அணுகுமுறையுடன் கடந்த எட்டு ஆண்டுகளாக நாடு பணியாற்றி வருகிறது. ஜோதிராதித்யா அவர்கள் குறிப்பிட்டவாறு சாமானிய மக்களும் விமானத்தில் மகிழ்ச்சியுடன் பயணிப்பதற்காக உடான் திட்டத்தை நமது அரசு அறிமுகப்படுத்தியது. இந்தத் திட்டத்தின் கீழ் கடந்த ஐந்து- ஆறு ஆண்டுகளில் விமான நிலையங்கள், ஹெலிபோர்ட் அல்லது நீர் விமான நிலையங்கள் வாயிலாக 70 இடங்கள் புதிதாக இணைக்கப்பட்டுள்ளன. தியோகரைத் தொடர்ந்து பொக்காரோ மற்றும் தும்காவில் விமான நிலையங்களைக் கட்டமைக்கும் பணிகளும் நடைபெற்று வருகின்றன.
நண்பர்களே,
நம்பிக்கை மற்றும் ஆன்மீகம் சம்பந்தமான முக்கிய தலங்களில் வசதிகளை மேம்படுத்துவதிலும் மத்திய அரசு கவனம் செலுத்தி வருகிறது. பாபா வைத்தியநாத் தாமிலும் பிரசாத் திட்டத்தின் கீழ் நவீன வசதிகள் ஏற்படுத்தப்படுகின்றன. முழுமையான அணுகுமுறையுடன் இந்த பணிகள் நிறைவடைந்த பிறகு, சுற்றுலா என்ற வடிவத்தில் சமூகத்தின் ஒவ்வொரு பிரிவும், ஒவ்வொரு துறையும் வருவாய்க்கான புதிய வாய்ப்புகளைப் பெரும். பழங்குடி பகுதிகளில் இது போன்ற நவீன வசதிகளால் இப்பகுதியின் நிலை மாறவிருக்கிறது.
நண்பர்களே,
எரிவாயு அடிப்படையிலான பொருளாதாரத்தை நோக்கிய நாட்டின் முயற்சியால் கடந்த எட்டு ஆண்டுகளில் ஜார்க்கண்ட் மாநிலமும் பெருமளவு பயனடைந்துள்ளது. உள்கட்டமைப்பில் முதலீடு செய்வதன் மூலம் வளர்ச்சி, தொழில் மற்றும் சுய தொழில்களுக்கான புதிய வாய்ப்புகள் கண்டறியப்பட்டு வருகின்றன. இது போன்ற வளர்ச்சியின் வேகத்தை நாம் அனைவரும் இணைந்து விரைவுபடுத்த வேண்டும். ஜார்க்கண்ட் மாநிலத்திற்கு மீண்டும் வாழ்த்துகளைத் தெரிவித்துக் கொள்கிறேன். மிக்க நன்றி!
பொறுப்புத்துறப்பு: இது பிரதமர் உரையின் தோராயமான மொழிபெயர்ப்பாகும்.பிரதமர் தமது உரையை இந்தியில் வழங்கியிருந்தார்.
பாதுகாப்பு அமைச்சகம்
மாலத்தீவில் தங்க நேர்ந்த இந்தியக் குடிமக்களை அழைத்து வர சென்றது சமுத்ர சேது செயல்திட்ட கப்பல் ஐ என் எஸ் மகர்
மாலத்தீவில் தங்க நேர்ந்துவிட்ட இந்தியக் குடிமக்களை அங்கிருந்து சுமுகமாகவும் பாதுகாப்பாகவும் வெளியேற்றி அழைத்து வருவதற்காக இந்தியக் கடற்படையின் சமுத்திர சேது திட்டத்தின் கீழ் புறப்பட்ட இரண்டாவது கப்பலான ஐஎன்எஸ் மகர் மே 10 ம் தேதி அன்று காலை மாலே சென்றடைந்தது. மாலத்தீவில் இருந்து வரும் இந்தியக் குடிமக்களுக்கு ஏற்ற வசதிகளைச் செய்து கொடுக்க வேண்டும் என்பதற்காக, மாலத்தீவுக்குப் புறப்படும் முன்னரே, கொச்சி துறை முகத்திலேயே போக்குவரத்து, மருத்துவம், நிர்வாகம் தொடர்பான அனைத்து தேவையான ஆயத்த நடவடிக்கைகளும் மேற்கொள்ளப்பட்டன.
சமூக விலகியிருத்தல் விதிமுறைகள் உட்பட கோவிட் 19 தொடர்பான அனைத்து முன்னெச்சரிக்கை நடவடிக்கைகளும் பின்பற்றப்படுவது உறுதி செய்யப்பட்டு, சுமார் 200 இந்தியக்குடிமக்கள், இந்தக் கப்பல் மூலம் அழைத்து வரப்படுவார்கள். இக்கப்பலில் அழைத்து வரப்படவுள்ளவர்களுக்காக உணவு மற்றும் கழிவறை பகுதிகள் கப்பலில் தனியாக ஏற்படுத்தப்பட்டுள்ளன. குழந்தைகள், பெண்கள் மற்றும் மூத்த குடி மக்களுக்காக தனி உணவகமும் ஒதுக்கப்பட்டுள்ளது. கூடுதல் முன்னெச்சரிக்கை நடவடிக்கையாக உணவறை, குளியலறைகள் ஆகியவற்றில் கூட்டம் ஏற்படாமல் தவிர்ப்பதற்காக, குடிமக்கள் தனித்தனி குழுக்களாக பிரிக்கப்பட்டுள்ளனர்.
அதேசமயம் முதலாவது கப்பல் ஐஎன்எஸ் ஜலஷ்வா, மாலத்தீவிலிருந்து 698 இந்தியக் குடிமக்களுடன் இன்று காலை கொச்சி வந்தது.
நித்தி ஆயோக்
மின்சக்தி விநியோகத்துறை குறித்த அறிக்கை: நிதி ஆயோக்கும், ஆர்எம்ஐ அமைப்பும் வெளியீடு
நமது நாட்டில் மின்சக்தி விநியோகத் துறையில் கொள்கை முடிவுகளை மேம்படுத்துவதற்குமான முயற்சியாக, இத்துறையை மாற்றியமைப்பதற்கான சீர்திருத்த வழிமுறைகளை பரிந்துரைக்கும் அறிக்கை ஒன்றை நிதி ஆயோக் இன்று வெளியிட்டுள்ளது.
மின்சக்தி விநியோகத் துறையை மாற்றியமைப்பது தொடர்பான இந்த அறிக்கையை நிதி ஆயோக்கும், ஆர்எம்ஐ அமைப்பும் இணைந்து தயாரித்துள்ளன. இதனை நிதி ஆயோக் துணைத் தலைவர் டாக்டர் ராஜீவ் குமார், நிதி ஆயோக்கின் உறுப்பினர் டாக்டர் வி.கே.சரஸ்வத், தலைமை செயல் அதிகாரி திரு.அமிதாப்காந்த், மத்திய மின்சக்தித் துறை செயலர் திரு.அலோக் குமார் உள்ளிட்ட உயர் அலுவலர்கள் முன்னிலையில் வெளியிட்டார்.
இந்தியாவில் பெரும்பாலான மின்சக்தி விநியோக நிறுவனங்கள் ஆண்டுதோறும் நஷ்டத்தை எதிர்கொள்கின்றன. 2021 ஆம் நிதியாண்டில் இந்த நிறுவனங்கள் எதிர்கொண்ட இழப்பின் அளவு மொத்தம் ரூ.90,000 கோடியாகும். அதிகரித்து வரும் இந்த நஷ்டங்களால் இந்த நிறுவனங்கள் மின் உற்பத்தி ஜெனரேட்டர்களுக்கான கட்டணங்களை செலுத்த இயலாமல், உயர்தர மின்சக்தியை உறுதிப்படுத்துவதற்கான முதலீடுகளை செய்ய இயலாமல், புதுப்பிக்கத்தக்க எரிசக்தியை பயன்படுத்த இயலாமல் சிரமப்படுகின்றன.
இந்தியாவிலும், உலகளவிலும் மின்சக்தி விநியோகத் துறையில் மேற்கொள்ளப்படும் சீர்திருத்த நடவடிக்கைகள் பற்றிய மீளாய்வை இந்த அறிக்கை அளிக்கிறது. நமது நாட்டில் இத்துறையில் மேற்கொள்ளப்படும் சிறந்த நடைமுறைகள் குறித்தும் இது எடுத்துரைக்கிறது.
பிரதமர் அலுவலகம்
ஃபிரான்ஸ் அதிபருடன் பிரதமர் சந்திப்பு
பிரதமர் திரு. நரேந்திர மோடி 14 ஜூலை 2023 அன்று பாரிஸில் உள்ள எலிசி அரண்மனையில் ஃபிரான்ஸ் அதிபர் மேதகு இம்மானுவேல் மேக்ரானுடன் ஆலோசனை மற்றும் பிரதிநிதிகள் அளவிலான பேச்சுவார்த்தைகளை நடத்தினார்.
இருதரப்பு ராணுவம் மற்றும் பாதுகாப்பு, சிவில் அணுசக்தி, அறிவியல் மற்றும் தொழில்நுட்பம், எரிசக்தி, வர்த்தகம் மற்றும் முதலீடு, விண்வெளி, பருவநிலை மேம்பாட்டு நடவடிக்கை மற்றும் மக்களுக்கு இடையேயான உறவு உள்பட பரந்த அளவில் பல்வேறு துறைகளில் இருதரப்பு ஒத்துழைப்பு குறித்து இரு தலைவர்களும் விரிவாக விவாதித்தனர்.
இந்தியாவின் ஜி 20 தலைமைத்துவம், இந்தோ-பசிபிக் மற்றும் பிராந்திய மற்றும் சர்வதேச பிரச்சனைகளின் பரஸ்பர நலன்கள் குறித்தும் விவாதிக்கப்பட்டது.
"ஹொரைசன் 2047: இந்தியா-ஃபிரான்ஸ் உத்திகள் கூட்டுறவின் எதிர்காலத்தை திட்டமிடுதல்" உள்ளிட்ட எழுத்துப்பூர்வமாக அங்கீகரிக்கப்பட்ட ஆவணங்கள் ஏற்றுக்கொள்ளப்பட்டன.
செப்டம்பர் 2023-ல் நடைபெறும் ஜி 20 தலைவர்கள் உச்சிமாநாட்டிற்கு புதுதில்லியில் அதிபர் மேக்ரானை வரவேற்க ஆவலாக இருப்பதாக பிரதமர் தெரிவித்தார்.
ரசாயனம் மற்றும் உரங்கள் அமைச்சகம்
உலகின் மருந்தகமாக இந்திய மருந்தியல் தொழில், தொடர்ந்து முக்கிய பங்காற்றும்: அமைச்சர் சதானந்த கவுடா
உலகின் மருந்தகமாக, இந்திய மருந்தியல் தொழில், தொடர்ந்து முக்கிய பங்காற்றும் என சர்வதேச மருந்தாளுநர் இணைய கருத்தரங்கில் மத்திய ரசாயன மற்றும் உரங்கள் துறை அமைச்சர் திரு சதானந்த கவுடா தெரிவித்துள்ளார்.
தேசிய மருந்தியல் வாரத்தை முன்னிட்டு சர்வதேச மருந்தாளுநர் இணைய கருத்தரங்கு நவம்பர் 21ம் தேதி நடந்தது. இதில் மத்திய ரசாயன மற்றும் உரங்கள் துறை அமைச்சர் திரு சதானந்த கவுடா கலந்து கொள்ள முடியாததால், அவரது உரையை, ஆர்.ஆர் மருந்தியல் கல்லூரி முதல்வர் டாக்டர் நாரயணசாமி வாசித்தார். அதில் திரு சதானந்த கவுடா கூறியதாவது:
கொவிட்-19க்கு எதிரான போராட்டத்தில் முன்கள மருந்தாளுநர்கள் முக்கிய பங்காற்றினர். உலகத்துக்கான தடுப்பூசி மற்றும் உயர் தர மருந்து தயாரிக்கும் சந்தர்ப்பங்களில் மருந்தியல் வல்லுநர்கள் எப்போதுமே உயர்ந்துள்ளனர். வரும் நாட்களில், இந்தியாவில் கோவிட்-19 தடுப்பூசி தயாராக உள்ளது. இந்தியாவிலும் மருந்துத் தொழில் மற்றும் தொழில்துறையை மேம்படுத்துவதில் மத்திய அரசு உறுதியாக உள்ளது. மருந்து மற்றும் ஊட்டச்சத்து துறைக்கு மென்பொருள் வசதிகளுடன் தொழில் பூங்கா உள்ளிட்ட வசதிகளை வழங்குவதில் அரசு முனைப்புடன் உள்ளது.
உலகின் மருந்தகமாக, இந்திய மருந்தியல் தொழில் தொடர்ந்து முக்கிய பங்காற்றும். மருந்துகள் மற்றும் மருத்துவ சாதனங்களில் புதுமைகளை ஊக்குவிக்கிறோம். மருந்தியல் துறையை மேம்படுத்த ஆராய்ச்சி மற்றும் வளர்ச்சி நிதிகள் மற்றும் இதர திட்டங்களில் மத்திய அரசு கவனம் செலுத்துகிறது.
இவ்வாறு அவர் கூறினார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://www.pib.gov.in/PressReleasePage.aspx?PRID=1674920
சிறப்பு சேவைகள் மற்றும் கட்டுரைகள்
சென்னை ஐஐடி-யின் கோபாலகிருஷ்ணன்-தேஷ்பாண்டே மையம் நடத்திய இன்குபேட் திட்ட இறுதிப் போட்டியில் பங்கேற்ற 8 அணிகள் தங்களது கற்றல் அனுபவங்களை பகிர்ந்து கொண்டன
சென்னை ஐஐடி-யின், புதுமை கண்டுபிடிப்புகள் மற்றும் தொழில்முனைவு திறனுக்கான கோபாலகிருஷ்ணன்-தேஷ்பாண்டே மையம் நடத்திய இன்குபேட் திட்ட இறுதிப் போட்டி 4 மார்ச் 2022 அன்று இணையவழியில் நடைபெற்றது. இதில் பங்கேற்ற 8 அணிகள் தங்களது கற்றல் அனுபவங்களை பகிர்ந்து கொண்டதுடன், இந்த திட்டம் தங்களை எவ்வாறு தொழில்முனைவோராக ஆக்கியது என்பது பற்றியும் விவரித்தனர்.
புதிதாக தொழில் தொடங்கும் நிறுவனங்கள் தொடக்க காலத்தில் எவ்வாறு செயல்பட வேண்டும் என்பதற்காக இந்த 8 வார கால இன்குபேட் முகாமிற்கு ஏற்பாடு செய்யப்பட்டிருந்தது. ஆராய்ச்சியாளர்கள் தங்களது ஆராய்ச்சி முடிவுகளை, ஆய்வுக் கூடத்தில் இருந்து சந்தைக்கு கொண்டு சென்று புதிய தொழில் தொடங்குவதற்கு உகந்த ஆக்கப்பூர்வ மற்றும் பொருளாதார விளைவுகளை எட்ட இந்த முகாம் உதவிகரமாக இருந்தது.
போட்டியின் நிறைவு நிகழ்ச்சியில், மத்திய அறிவியல் தொழில்நுட்பத்துறையின், தேசிய அறிவியல் தொழில்நுட்ப தொழில்முனைவு மேம்பாட்டு வாரியத்தின் தலைவர் டாக்டர் அனிதா குப்தா சிறப்பு விருந்தினராக கலந்து கொண்டார். நிகழ்ச்சியில் உரையாற்றிய அவர், புதிதாக தொழில் தொடங்குவோர் தங்களது எண்ணத்தை செயல்படுத்தலாமா என்பதை அடையாளம் காண, கோபாலகிருஷ்ணன்-தேஷ்பாண்டே மையம் பெரிதும் உதவிகரமாக உள்ளது என்றார். இந்த மையம் இளைஞர்கள் மற்றும் புதிதாக உருவெடுக்கும் தொழில்முனைவோரிடையே நம்பிக்கையை ஏற்படுத்தவும் உதவிகரமாக உள்ளது. சென்னை ஐஐடி-யின் ஆராய்ச்சி பூங்காவை தாம் பார்வையிட்டதில் இருந்து,புதிதாக தொழில் தொடங்க காத்திருக்கும் நிறுவனங்களில் முதலீடு செய்ய முதலீட்டாளர்கள் பேரார்வத்துடன் இருப்பது தெரிய வந்ததாகவும் அவர் குறிப்பிட்டார்.
புதிய தொழில் நிறுவனங்களை தொடங்குவதில் இந்தியா பெருமளவுக்கு முன்னேற்றம் அடைந்து வருவதாகவும் டாக்டர் அனிதா குப்தா தெரிவித்தார்.
அரசைப் பொறுத்தவரை, புதிய தொழில் நிறுவனங்களுக்கு உதவுவதற்கான நிதி பற்றாக்குறை ஏதும் இல்லை என்றும் அவர் கூறினார். இளம் தொழில்முனைவோர்கள் சரியான துறையை சரியான நேரத்தில் அணுகினால் உரிய உதவிகளை பெறலாம் என்றும் அவர் குறிப்பிட்டார்.
மத்திய அமைச்சரவை
தொழில் சார்ந்த பாதுகாப்பு, சுகாதாரம் மற்றும் பணிநிலைக்கான மசோதா 2019-க்கு அமைச்சரவை ஒப்புதல்
13 மத்திய தொழிலாளர் சட்டங்களின் சாரம் புதிய மசோதாவில் கொண்டுவரப்பட்டுள்ளது
அனைவரும் இணைவோம், அனைவரும் உயர்வோம், அனைவரிடமும் நம்பிக்கை என்ற உணர்வுடன் பிரதமர் திரு நரேந்திர மோடி தலைமையிலான தேசிய ஜனநாயக கூட்டணி அரசு, வாழ்க்கையின் பலதரப்பட்ட மக்களின் நலனுக்காகத் தொடர்ந்து பாடுபட்டு வருகிறது. இந்த நோக்கத்துடன் தொழில் சார்ந்த பாதுகாப்பு, சுகாதாரம் மற்றும் பணிநிலைக்கான மசோதா 2019-ஐ நாடாளுமன்றத்தில் அறிமுகம் செய்ய பிரதமர் திரு நரேநதிர மோடி தலைமையில் நடைபெற்ற அமைச்சரவைக் கூட்டத்தில் ஒப்புதல் வழங்கப்பட்டது. தற்போதுள்ள சூழலோடு ஒப்பிடும்போது, இந்த முடிவு தொழிலாளர்களின் பாதுகாப்பு, சுகாதாரம், பணி நிலைமைகளுக்கான வசதிகளைப் பலமடங்கு விரிவாக்கும்.
13 மத்திய தொழிலாளர் நல சட்டங்களில் உள்ள பொருத்தமான அம்சங்களை இணைத்துக்கொண்டு எளிமையானதாகவும், முற்போக்கானதாகவும் புதிய மசோதா உருவாக்கப்பட்டுள்ளது. புதிய மசோதா சட்டவடிவம் பெறும்போது இந்த சட்டங்களில் உள்ள அம்சங்கள் அதில் இடம் பெற்றுவிடும் என்பதால் பழைய சட்டங்கள் ரத்து செய்யப்படும்.
---
(Visitor Counter : 235
பிரதமர் அலுவலகம்
நார்வே பிரதமராக பொறுப்பேற்றுள்ள திரு.ஜோனஸ் கர் ஸ்டோர்-க்கு பிரதமர் வாழ்த்து
பிரதமர் திரு.நரேந்திர மோடி, நார்வே பிரதமராக பொறுப்பேற்றுள்ள திரு.ஜோனஸ் கர் ஸ்டோர்-க்கு வாழ்த்து தெரிவித்துள்ளார்.
பிரதமர் வெளியிட்டுள்ள டுவிட்டர் செய்தியில்,
“நார்வே பிரதமராக பொறுப்பேற்றுள்ள @ஜோனஸ்கர்ஸ்டோர்-க்கு வாழ்த்துக்கள். இந்தியா-நார்வே நட்புறவை மேலும் வலுப்படுத்த, உங்களுடன் இணைந்து பணியாற்றுவதை ஆவலுடன் எதிர் நோக்கியிருக்கிறேன்“ என்று தெரிவித்துள்ளார்.
(
நித்தி ஆயோக்
அடல் புதிய கண்டுபிடிப்பு இயக்கம், நித்தி ஆயோக் ஆகியவை ‘உங்களுக்கான புதிய கண்டுபிடிப்புகள்’, ‘அறிவுத் திறன் கொண்ட புதிய கண்டுபிடிப்பாளர்கள்’ ஆகிய தொகுப்புகளை வெளியிட்டன
அடல் தொழில் உதவி மையங்களின் ஆதரவுடன் வேளாண்மை சார்ந்த 70 புதிய தொழில்கள் மூலமான கண்டுபிடிப்புகளின் தொகுப்பான ‘உங்களுக்கான புதிய கண்டுபிடிப்புகள்’ என்ற இரண்டாவது தொகுப்பையும், இந்தியாவின் அடல் தொழில் உதவி ஆய்வுக் கூடத்திலிருந்து தொழில்நுட்ப அம்சங்களைக் கொண்ட 41 புதிய கண்டுபிடிப்புகளின் தொகுப்பாக ‘அறிவுத் திறன் கொண்ட புதிய கண்டுபிடிப்பாளர்கள்’ தொகுப்பையும் அடல் புதிய கண்டுபிடிப்பு இயக்கம், நித்தி ஆயோக் ஆகியவை வெளியிட்டன.
இந்த இரண்டு தொகுப்புகளும் இந்தியாவின் இளம் கண்டுபிடிப்பாளர்களின் வெற்றிக் கதைகள் பற்றியவையாகும். முதலாவது நூல் எதிர்காலத்திற்கான தற்போதைய பிரச்சினைகளுக்கு தீர்வு காணும் இந்திய தொழில் முயற்சி சிந்தனைகளின் வெற்றிகரமான கண்டுபிடிப்புகளின் தொகுப்பாகும். இரண்டாவது நூல், அடல் புதிய கண்டுபிடிப்பு மாரத்தானில் பங்கேற்ற இளம் மாணவ கண்டுபிடிப்பாளர்களால் உருவாக்கப்பட்ட சிறந்த கண்டுபிடிப்புகள் பற்றிய தொகுப்பாகும்.
டிஜிட்டல் முறையிலான இந்த நூல்கள் இணைய வழியாக நித்தி ஆயோக்கின் துணைத் தலைவர் டாக்டர் ராஜீவ் குமார், நித்தி ஆயோக்கின் வேளாண் பிரிவு உறுப்பினர் பேராசிரியர் ரமேஷ் சந்த், மை கவ் தலைமை நிர்வாக அதிகாரி திரு அபிஷேக் சிங், நித்தி ஆயோக்கின் அடல் புதிய கண்டுபிடிப்பு இயக்கத்தின் இயக்குநர் டாக்டர் சிந்தன் வைஷ்ணவ் ஆகியோர் முன்னிலையில் வெளியிடப்பட்டன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1786070
•••••••••••••••
(Visitor Counter : 285
ஜல்சக்தி அமைச்சகம்
சொட்டு நீர் பாசனம்
நுண்ணீர் பாசனத்தை ஊக்குவிக்க மாநில அரசுகளின் முயற்சிகளுக்கு உதவும் வகையில், மத்திய அரசு பல்வேறு நடவடிக்கைகளை மேற்கொண்டு வருவதாக மத்திய ஜல் சக்தித் துறை இணையமைச்சர் திரு.பிஷ்வேஸ்வர் டூடு கூறியுள்ளார்.
மக்களவையில் கேள்வி ஒன்றுக்கு எழுத்து மூலம் அளித்த பதிலில் இதனைத் தெரிவித்துள்ள அவர், நீரேற்று பாசனம் மற்றும் நுண்ணீர் பாசனம் உள்ளிட்ட அனைத்து வகையான பாசனத் திட்டங்களும் சம்பந்தப்பட்ட மாநில அரசுகளால் திட்டமிடப்பட்டு அவர்களது சொந்த நிதி ஆதாரத்திலிருந்து நிறைவேற்றப்பட்டு நிர்வகிக்கப்படுவதாக தெரிவித்துள்ளார்.
மத்திய அரசை பொறுத்தவரை தொழில்நுட்ப ஒத்துழைப்பு, ஒரு சில திட்டங்களுக்கு பகுதி அளவு நிதியுதவி வழங்கப்பட்டு வருவதாகவும் அவர் கூறியுள்ளார். மேலும், பிரதமரின் கிசான் சிஞ்சாயி திட்டத்தின் பாசனப் பகுதி மேம்பாடு மற்றும் நீர் மேலாண்மை தொகுப்பில் அடங்கிய திட்டங்களுக்கு நிதியுதவி பெற, குறைந்தபட்சம் 10% பாசனப் பரப்பு, நுண்ணீர் பாசன வசதியுடையதாக இருக்க வேண்டுமென்றும் அமைச்சர் குறிப்பிட்டுள்ளார்.
அத்துடன் மத்திய வேளாண்மை மற்றும் விவசாயிகள் நலத்துறையின் ஒரு சொட்டு தண்ணீரில் அதிக மகசூல் திட்டத்தின் கீழ் வேளாண் சாதனங்கள் மற்றும் நுண்ணீர் பாசன வசதி செய்ய மானிய உதவி வழங்கப்படுவதாகவும் திரு.பிஷ்வேஸ்வர் டூடு தெரிவித்துள்ளார்.
புள்ளியியல் மற்றும் திட்ட அமலாக்கம் அமைச்சகம்
நாட்டின் வேலை வாய்ப்பு குறித்த அறிக்கை வெளியீடு
கடந்த 2017ம் ஆண்டு செப்டம்பர் முதல் 2020ம் ஆண்டு நவம்பர் வரை நாட்டின் வேலைவாய்ப்பு குறித்த அறிக்கையை மத்திய புள்ளியியல் மற்றும் திட்ட அமலாக்க அமைச்சகத்தின் தேசிய புள்ளியியல் அலுவலகம் வெளியிட்டுள்ளது. வேலைவாய்ப்பு நிலவர முன்னேற்றத்தை மதிப்பிடுவதற்காக, அரசு நிறுவனங்களின் நிர்வாக ஆவணங்களின் அடிப்படையில் இந்த அறிக்கை வெளியிடப்பட்டுள்ளது. இதன் விவரம் கீழ்கண்ட இணைப்பில் உள்ளது.
https://static.pib.gov.in/WriteReadData/userfiles/Payroll%20Reporting%20in%20India%2025012021.pdf
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleasePage.aspx?PRID=1692080
(Visitor Counter : 88